Διάταξη του Προέδρου του Γενικού Δικαστηρίου της 10ης Ιουνίου 2014 —
Schmiedewerke Gröditz κατά Επιτροπής
(Υπόθεση T‑179/14 R)
«Ασφαλιστικά μέτρα — Κρατικές ενισχύσεις — Εθνικό σύστημα προωθήσεως της παραγωγής ηλεκτρικής ενέργειας από ανανεώσιμες πηγές — Απόφαση της Επιτροπής να κινήσει επίσημη διαδικασία εξετάσεως στον τομέα των κρατικών ενισχύσεων — Αίτηση αναστολής εκτελέσεως — Επείγον — Fumus boni juris»
1.                     Ασφαλιστικά μέτρα — Αναστολή εκτελέσεως — Προϋποθέσεις χορηγήσεως — Επείγον — Σοβαρή και ανεπανόρθωτη ζημία — Βάρος αποδείξεως — Χρηματική ζημία — Κατάσταση δυνάμενη να θέσει σε κίνδυνο την ύπαρξη της προσφεύγουσας εταιρίας — Εκτίμηση σε συνάρτηση με την κατάσταση του ομίλου στον οποίο υπάγεται η επιχείρηση και με τους μετόχους της — Δημόσιο συμφέρον όσον αφορά την εκτέλεση των αποφάσεων των θεσμικών οργάνων της Ένωσης, το οποίο υπερέχει του ειδικού συμφέροντος των εταιριών που υπάγονται στον οικείο όμιλο — Κατάσταση όπου ο εν λόγω όμιλος έχει νομική αδυναμία να παράσχει οικονομική βοήθεια — Δεν υφίσταται (Άρθρο 278 ΣΛΕΕ) (βλ. σκέψεις 18-21, 27-33)
2.                     Ασφαλιστικά μέτρα — Προϋποθέσεις παραδεκτού — Δικόγραφο — Τυπικά στοιχεία — Μνεία των λόγων που δικαιολογούν εκ πρώτης όψεως τη χορήγηση των ζητουμένων μέτρων — Κατάθεση συμπληρωματικού υπομνήματος προς θεραπεία των πλημμελειών — Δεν συμβιβάζεται με τη διαδικασία των ασφαλιστικών μέτρων (Άρθρα 278 ΣΛΕΕ και 279 ΣΛΕΕ· Κανονισμός Διαδικασίας του Γενικού Δικαστηρίου, άρθρα 104 § 2 και 109) (βλ. σκέψεις 22-24)
3.                     Ασφαλιστικά μέτρα — Αναστολή εκτελέσεως — Προϋποθέσεις χορηγήσεως — Fumus boni juris — Εκ πρώτης όψεως εξέταση των λόγων που προβλήθηκαν προς στήριξη της κύριας προσφυγής — Προσφυγή κατά αποφάσεως της Επιτροπής να κινήσει επίσημη διαδικασία εξετάσεως κρατικού μέτρου, χαρακτηρίζοντάς το προσωρινά ως νέα ενίσχυση — Παράβαση της υποχρεώσεως αιτιολογήσεως — Δεν υφίσταται εκ πρώτης όψεως (Άρθρα 108 § 2 ΣΛΕΕ, 278 ΣΛΕΕ και 296 § 2 ΣΛΕΕ· κανονισμός 659/1999 του Συμβουλίου, άρθρο 6 § 1) (βλ. σκέψεις 38, 39)
4.                     Ασφαλιστικά μέτρα — Αναστολή εκτελέσεως — Προϋποθέσεις χορηγήσεως — Fumus boni juris — Εκ πρώτης όψεως εξέταση των λόγων που προβλήθηκαν προς στήριξη της κύριας προσφυγής — Προσφυγή κατά αποφάσεως της Επιτροπής να κινήσει επίσημη διαδικασία εξετάσεως κρατικού μέτρου, χαρακτηρίζοντάς το προσωρινά ως νέα ενίσχυση — Σοβαρές αμφιβολίες όσον αφορά το ενδεχόμενο να μην υφίσταται κρατική ενίσχυση ασυμβίβαστη προς την κοινή αγορά — Δικαστικός έλεγχος — Ο προσφεύγων απαιτείται να αποδείξει πρόδηλη πλάνη εκτιμήσεως (Άρθρα 108 § 2 ΣΛΕΕ και 278 ΣΛΕΕ· κανονισμός 659/1999 του Συμβουλίου, άρθρα 6 και 7) (βλ. σκέψεις 44-50)
5.                     Ασφαλιστικά μέτρα — Αναστολή εκτελέσεως — Προϋποθέσεις χορηγήσεως — Fumus boni juris — Εκ πρώτης όψεως εξέταση των λόγων που προβλήθηκαν προς στήριξη της κύριας προσφυγής — Προσφυγή κατά αποφάσεως της Επιτροπής να κινήσει επίσημη διαδικασία εξετάσεως κρατικού μέτρου, χαρακτηρίζοντάς το προσωρινά ως νέα ενίσχυση — Μέτρο προβλέπον, για τους μεγάλους καταναλωτές ενέργειας, ανώτατο όριο μιας εισφοράς βαρύνουσας την κατανάλωση ηλεκτρικής ενέργειας — Προσωρινός χαρακτηρισμός ως μέτρου που έχει επιλεκτικό χαρακτήρα — Πρόδηλη πλάνη εκτιμήσεως της Επιτροπής — Δεν υφίσταται εκ πρώτης όψεως (Άρθρα 107 § 1 ΣΛΕΕ, 108 § 2 ΣΛΕΕ και 278 ΣΛΕΕ) (βλ. σκέψεις 56, 57)
6.                     Ασφαλιστικά μέτρα — Αναστολή εκτελέσεως — Προϋποθέσεις χορηγήσεως — Fumus boni juris — Εκ πρώτης όψεως εξέταση των λόγων που προβλήθηκαν προς στήριξη της κύριας προσφυγής — Προσφυγή κατά αποφάσεως της Επιτροπής να κινήσει επίσημη διαδικασία εξετάσεως κρατικού μέτρου, χαρακτηρίζοντάς το προσωρινά ως νέα ενίσχυση — Μέτρο προοριζόμενο να αντισταθμίσει τα δομικά μειονεκτήματα των εγκατεστημένων εντός κράτους μέλους επιχειρήσεων — Προσωρινός χαρακτηρισμός ως μέτρου παρέχοντος πλεονέκτημα και ικανού να επηρεάσει το εμπόριο μεταξύ των κρατών μελών — Πρόδηλη πλάνη εκτιμήσεως της Επιτροπής — Δεν υφίσταται εκ πρώτης όψεως (Άρθρα 107 § 1 ΣΛΕΕ, 108 § 2 ΣΛΕΕ και 278 ΣΛΕΕ) (βλ. σκέψεις 58-63)
7.                     Ασφαλιστικά μέτρα — Αναστολή εκτελέσεως — Προϋποθέσεις χορηγήσεως — Fumus boni juris — Εκ πρώτης όψεως εξέταση των λόγων που προβλήθηκαν προς στήριξη της κύριας προσφυγής — Προσφυγή κατά αποφάσεως της Επιτροπής να κινήσει επίσημη διαδικασία εξετάσεως κρατικού μέτρου, χαρακτηρίζοντάς το προσωρινά ως νέα ενίσχυση — Μέτρο προβλέπον ένα ανώτατο όριο μιας εισφοράς βαρύνουσας την κατανάλωση ηλεκτρικής ενέργειας — Αναζήτηση της εισφοράς που επαφίεται στη διακριτική ευχέρεια ιδιωτικών επιχειρήσεων προμηθευτών ηλεκτρικής ενέργειας — Προσωρινός χαρακτηρισμός ως μέτρου παρέχοντος πλεονέκτημα, για το οποίο τη σχετική ευθύνη φέρει το κράτος — Πρόδηλη πλάνη εκτιμήσεως της Επιτροπής — Δεν υφίσταται εκ πρώτης όψεως (Άρθρα 107 § 1 ΣΛΕΕ, 108 § 2 ΣΛΕΕ και 278 ΣΛΕΕ) (βλ. σκέψεις 69-77)
Αντικείμενο
Αίτημα αναστολής των εννόμων αποτελεσμάτων της αποφάσεως με την οποία η Επιτροπή κίνησε επίσημη διαδικασία εξετάσεως στον τομέα των κρατικών ενισχύσεων όσον αφορά τον γερμανικό νόμο περί ανανεώσιμων πηγών ενέργειας.
Διατακτικό
Ο Πρόεδρος του Γενικού Δικαστηρίου διατάσσει:
1)
Απορρίπτει την αίτηση ασφαλιστικών μέτρων.
2)
Ανακαλεί την απόφαση της 7ης Απριλίου 2014, Schmiedewerke Gröditz κατά Επιτροπής (T‑179/14 R).
3)
Επιφυλάσσεται ως προς τα δικαστικά έξοδα.